Azekka-nni sbaḥ, ibegges-as i uɛudiw-is, yewwi yid-s tiwiztin, yebda tikli. Yelḥa almi yewweḍ ɣer yiwet n lqahwa, yeqqim itess, yeqqim ɣer rrif n kra n urbaɛ yesla-asen ttmeslayen ɣef yiwen qqaren-as tmanyin-zzin,yecbeḥ d ayen kan, yebɣa ugellid ad t-ineɣ axater yugi ad yaɣ yiwet di yess-is, yal mi ara t-id-yeḍleb ugellid ad yaɣ yelli-s, baba-s ad t-yektil s lwiz, ittsellek-it si lmut. Segmi yemmut baba-s, agellid ihegga ad t-ineɣ. dɣa Ḥed-zzin yuẓ ɣer ɣursen yesteqsa-ten anda ara t-ineɣ, swaɛden-as anda ara iṛuḥ. Mi yewweḍ ɣer dinna iceggaɛ-as yiwen uɛessas i ugellid akken a t-iwali, agellid yeqbel. Mi yekcem yesteqsa-t ayɣer ara ineɣ amdan-agi. Yeḍleb deg-s ur t-ineqq ara, ad yektil s twiztin sin iberdan akken i t-yettektili baba-s. Yeqbel ugellid, serḥen-as i Tmanyin-zzin.